Álit Skipulagsstofnunnar á áhrifum Hvalárvirkjunnar var einkar neikvætt og þá hafa Landsvernd og önnur náttúruverndarsamtök lagst gegn framkvæmdarleyfinu auk þess sem Náttúrufræðistofnun Íslands lagði það til í apríl 2018 að landið yrði friðlýst . „ Nú kemur í ljós enn ein handvömmin í undirbúningi virkjunarinnar þar sem eigendur vatnsréttinda á hluta svæðisins hafa ekki verið hafðir með í ráðum þegar landi þeirra er ráðstafað vegna fyrirhugaðra virkjunarframkvæmda , “ segir í bréfi Landverndar . „ Vilja að lífeyrissjóðirnir grípi inn í Auður Önnu Magnúsardóttir , framkvæmdarstjóri Landverndar sagði í samtali við mbl.is að hún telji það ólíklegt að leyfisveiting Árneshrepps standist stjórnsýslulög . Verið sé að veita leyfi fyrir framkvæmdir á landssvæði sem sé einfaldlega í eigu annarra . Landvernd og níu önnur umhverfisverndarsamtök sendu í dag íslenskum lífeyrissjóðum , sem eiga saman meirihluta í HS Orku en Vesturverk er dótturfyrirtæki þess , bréf þar sem sjóðirnir eru hvattir til þess að beita sér gegn eyðileggingu Drangajökulsvíðerna . Í bréfinu kemur fram að sú víðáttumikla náttúra sem er nánast ósnert í Drangavík , sé nú í hættu vegna mistaka sem gerð voru við rammaáætlun þegar Hvalárvirkjun var sett í nýtingarflokk þrátt fyrir að gögn sem á þeim tíma lágu fyrir , sýni glöggt að ekki voru forsendur fyrir því . Staðfesti mat Skipulagsstofu þetta auk þess sem skýrsla Environice greinir frá því að tekjur sveitarfélagsins yrðu í raun meiri af friðlýsingu en virkjun . Þá segja samtökin tíu að enn sé tími til að leiðrétta umrædd mistök ef að lífeyrissjóðir í eigu landsmanna grípa í taumana og „ forða þjóðinni frá óafturkræfu umhverfisslysi og stöðva þá sóun sem felst í frekari undirbúningi . “ „ Við hvetjum því lífeyrissjóðina okkar að íhuga þá stöðu sem þeir eru komnir í sem ábyrgir aðilar í eigu landsmanna . Við hvetjum þá til að fylgja þeirri stefnu sem þeir hafa sett sér og sýni í verki að þeir taki umhverfismál alvarlega . Við teystum því að lífeyrissjóðirnir geri það sem í þeirra valdi stendur sem ábyrgir eigendur HS Orku og þar með dótturfyrirtækis þess Vesturverks sem fengið hefur það framkvæmdaleyfi sem vísað er til hér að framan . “